James Martin Pacelli McGuinness
Martin McGuinness var en nordirsk politiker, som repræsenterede partiet Sinn Féin, et republikansk parti, der er tilhænger af irsk samling, dvs. sammenlægning af Nordirland med Republikken Irland. Han var tidligere leder af den Irske Republikanske Hær (IRA) og var valgt til Det Britiske Parlament fra 1997-2013, uden dog nogensinde at indtage sin plads i overensstemmelse med Sinn Féins politik om at betragte britisk tilstedeværelse i Nordirland som en fremmed magts besættelse. McGuinness var tillige førsteminister i den nordirske selvstyreforsamling fra 2007 til 2017. Han var en stærk fortaler for og én af hovedarkitekterne bag Langfredagsaftalen i 1998 (også kendt som Belfastaftalen) som skabte fred i Nordirland. Han trak sig fra sine politiske poster i januar 2017 på grund af dårligt helbred og døde få måneder senere. McGuinness havde ingen formel uddannelse ud over folkeskolen, som forlod som 15-årig.